HYDE Heritage คอนโดจาก 3 สุดยอดบริษัทอสังหาฯ ของไทยและญี่ปุ่น
ผู้สนับสนุน.. หากถามถึงราคาที่ดิน ที่แพงขึ้นต่อเนื่องทุกๆ ปี จนติดอันดับต้นๆ ในบ้านเรา  หนึ่งในนั้นจะมีทำเล “ทองหล่อ”  เพราะรู้หรือไม่ ข้อมูลจากกรมธนารักษ์ ระบุว่าเมื่อ 10 ปีที่แล้วราคาประเมินที่ดินย่านทองหล่อ   อยู่ราวๆ 120,000 ตารางเมตร แต่ปัจจุบันราคาคอนโดมิเนียมบางโครงการในย่านนี้ มีราคาขายสูงถึง 350,000 - 380,000 บาทต่อตารางเมตร  แม้ว่าในช่วงปีนี้  เราได้เห็นการชะลอตัวของวงการอสังหาริมทรัพย์  ด้วยปัจจัยทางเศรษฐกิจต่างๆ และมาตรการ LTV ที่คนซื้อที่อยู่อาศัยหลังที่สองต้องวางเดินดาวน์ 20% จากราคาขาย   แต่ทำเลทองหล่อ กลับเดินสวนกระแส เมื่อยังได้รับความนิยมในหมู่นักลงทุนและผู้อยู่อาศัย  ทำไม ทองหล่อ ยังเป็นทำเลทองที่ใครๆ ก็อยากจับจองเป็นเจ้าของ  แม้ตลาดอสังหาริมทรัพย์ จะอยู่ในช่วงขาลง ลงทุนแมนจะเล่าให้ฟัง
9 ม.ค. 2563

ผู้สนับสนุน..
HYDE Heritage คอนโดจาก 3 สุดยอดบริษัทอสังหาฯ ของไทยและญี่ปุ่น
หากถามถึงราคาที่ดิน ที่แพงขึ้นต่อเนื่องทุกๆ ปี จนติดอันดับต้นๆ ในบ้านเรา
หนึ่งในนั้นจะมีทำเล “ทองหล่อ”
เพราะรู้หรือไม่ ข้อมูลจากกรมธนารักษ์ ระบุว่าเมื่อ 10 ปีที่แล้วราคาประเมินที่ดินย่านทองหล่อ
อยู่ราวๆ 120,000 ตารางเมตร แต่ปัจจุบันราคาคอนโดมิเนียมบางโครงการในย่านนี้
มีราคาขายสูงถึง 350,000 - 380,000 บาทต่อตารางเมตร
แม้ว่าในช่วงปีนี้ เราได้เห็นการชะลอตัวของวงการอสังหาริมทรัพย์
ด้วยปัจจัยทางเศรษฐกิจต่างๆ และมาตรการ LTV
ที่คนซื้อที่อยู่อาศัยหลังที่สองต้องวางเดินดาวน์ 20% จากราคาขาย
แต่ทำเลทองหล่อ กลับเดินสวนกระแส เมื่อยังได้รับความนิยมในหมู่นักลงทุนและผู้อยู่อาศัย
ทำไม ทองหล่อ ยังเป็นทำเลทองที่ใครๆ ก็อยากจับจองเป็นเจ้าของ
แม้ตลาดอสังหาริมทรัพย์ จะอยู่ในช่วงขาลง
ลงทุนแมนจะเล่าให้ฟัง
หากเปรียบ ที่ดิน เป็นสินค้า ก็คือสินค้า Limited เพราะที่ดินในแต่ละที่มีชิ้นเดียวที่ไม่สามารถผลิตเพิ่มได้
ยิ่งถ้าทำเลดี มีหลายคนต้องการ ราคาก็จะยิ่งสูงขึ้นต่อเนื่อง
โดยเฉพาะ ทองหล่อ ที่หลายคนมองว่าเป็นทำเลระดับ 5 ดาว
เพราะเป็นแหล่งตอบสนอง Lifestyle ของคนทุก Gen
เพราะในซอยนี้รายล้อมด้วยร้านอาหารอร่อยๆ ชื่อดังมากมาย,
มีโรงพยาบาลและโรงเรียนชื่อดัง, สถาบันเสริมความสวยความงาม
สถานที่เที่ยวกลางคืน, มีรถไฟฟ้าผ่าน จนถึงใกล้ศูนย์การค้าชื่อดังอย่าง EmQuartier, Emporium
อย่างไรก็ตาม ซอยทองหล่อ ถึงแม้จะเป็นซอยที่มีถนนกว้าง
แต่ด้วยการมีผู้คนอาศัยในซอยนี้เป็นจำนวนมาก และยังมีสารพัดร้านค้าชื่อดังต่างๆ มากมาย
ย่อมทำให้เวลาเร่งด่วนเกิดการจราจรติดขัด สำหรับหลายคนการจะขับรถออกจากซอยทองหล่อในเวลาเร่งด่วนจึงเป็นเรื่องที่น่าเหนื่อยใจ
เมื่อเป็นเช่นนี้ ทำให้เกิดโครงการใหม่ล่าสุด HYDE Heritage Thonglor
คอนโดมิเนียม ซูปเปอร์ลักชัวรี่ อยู่ติดริมถนนปากซอยสุขุมวิท 59
ซึ่งทำให้เราเดินจากโครงการแค่ 250 เมตร ก็สามารถเข้าซอยทองหล่อและขึ้นรถไฟฟ้า BTS ได้ทันที
หรือหากเราขับรถก็ออกสู่ถนนใหญ่ได้เลย ไม่ต้องฝ่าฟันรถติดในซอยทองหล่อ
ยิ่งโครงการนี้เป็นการร่วมมือกันของ 3 สุดยอดบริษัทอสังหาริมทรัพย์ของประเทศไทยและญี่ปุ่น คือ
บริษัทอสังหาริมทรัพย์ ที่ใหญ่ติดอันดับ 1 ใน 5 ประเทศญี่ปุ่น
อย่าง บริษัท ซูมิโตโม ฟอเรสทรี จำกัด ซึ่งเป็นบริษัทในเครือของ Sumitomo Group
ที่ดำเนินธุรกิจมานานเกือบ 400 ปี และมีบริษัทในเครือ 274 บริษัททำธุรกิจใน 16 ประเทศทั่วโลก
โดยเวลานี้ Sumitomo Group กำลังสร้างปรากฏการณ์ในประเทศญี่ปุ่น
ด้วยการสร้างอาคารไม้ที่ชื่อ W 350 ซึ่งเป็นอาคารไม้ที่สูงสุดในโลกด้วยความสูง 1,148 ฟุต
งบประมาณก่อสร้างเกือบ 1.7 แสนล้านบาท
โดยจะสร้างแล้วเสร็จในปี 2041 เพื่อฉลองครบรอบ 350 ปีของบริษัทนั้นเอง
แน่นอนการขยายธุรกิจไปยังต่างประเทศ รวมถึงการสร้างสิ่งก่อสร้างที่เป็นปรากฏการณ์ระดับโลกได้นั้น
ย่อมหมายถึง บริษัทแห่งนี้ ต้องมีทั้งศาสตร์และศิลป์ในธุรกิจอสังหาริมทรัพย์อย่างครบเครื่อง
ยิ่งขึ้นชื่อว่าเป็นบริษัทญี่ปุ่น นั้นหมายความว่าต้องพิถิพิถันใส่ใจทุกรายละเอียด
ต่อมาคือบริษัท แกรนด์ แอสเสท โฮเทลส์ พรอพเพอร์ตี จํากัด (มหาชน) ที่โดดเด่นในธุรกิจโรงแรม
อย่างที่รู้จักกันดีก็คือ รอยัล ออร์คิด เชอราตัน, เดอะ เวสทิน แกรนด์ สุขุมวิท เป็นต้น
และสุดท้ายคือบริษัท พร็อพเพอร์ตี้ เพอร์เฟค จำกัด (มหาชน)
ที่โดดเด่นในธุรกิจอสังหาริมทรัพย์ทั้งบ้านเดี่ยวและคอนโด
กลายเป็นกลุ่มพันธมิตรร่วมพัฒนาคอนโด HYDE Heritage Thonglor
ที่มีมูลค่าโครงการ 6,000 ล้านบาท จำนวน 311 ยูนิต
โดยใช้แนวคิดการออกแบบ Timeless Elegance เป็นการผสมความคลาสสิกกับความโมเดิร์น ได้อย่างลงตัว
แต่...การที่เราจะซื้อคอนโดสัก 1 ห้องไม่ว่าจะซื้อเพื่อการลงทุนหรืออยู่อาศัยเอง
นอกจากเราต้องการทำเลระดับ 5 ดาวที่ดูมีอนาคต
ความ “คุ้มค่า” ก็เป็นสิ่งที่เราไม่อาจมองข้ามได้
และ HYDE Heritage Thonglor ก็สามารถตอบโจทย์ 2 อย่างที่ว่าอย่างลงตัว
นอกจากทำเล 5 ดาว อย่าง ทองหล่อ
ยังมีการออกแบบทั้งในห้องและส่วนกลางที่หรูหรา สมราคากับการเป็น ลักชัวรี่ คอนโด ที่โดดเด่นในย่านทองหล่อ
คอนโดแห่งนี้ยังมีส่วนกลางมากถึง 8 ชั้นจากทั้งหมด 45 ชั้น
โดยมีถึง 28 ฟังก์ชัน ที่ตอบสนองความบันเทิงและความสะดวกสบาย
อาทิเช่น สระว่ายน้ำทั้งชั้น, โซนโยคะ, ห้องชมภาพยนตร์, โซนสำหรับเด็ก, ห้องจิบน้ำชา, สปา รวมถึงตู้เก็บของที่โครงการจัดให้เป็นพิเศษสำหรับทุกห้องชุด โดยไม่คิดค่าใช้จ่าย เป็นต้น
นั่นหมายความว่าหากเราเป็นเจ้าของ 1 ห้องด้วยราคาเริ่มต้นที่ 9.6 ล้านบาท
เราจะมีสารพัดพื้นที่มากมายที่จะมาตอบสนองไลฟ์สไตล์อย่างครบครัน
ซึ่งนับว่าหาได้ยากมากกับคอนโด ที่จะมีส่วนกลางถึง 8 ชั้น คิดเป็นพื้นที่มากถึงกว่า 1,800 ตารางเมตร
จึงน่าจะเป็นการลงทุนที่คุ้มค่าเลยทีเดียว
ขณะเดียวกัน HYDE Heritage Thonglor เองยังมีบริการสุด Exclusive
ที่บริษัท แวเลอร์ ฮอสพิทอลลิตี้ ซึ่งบริหารโรงแรมมากกว่า 60,000 ห้องทั่วโลก จะมาทำหน้าที่ดูแลเรา
ด้วยบริการสุดพิเศษที่เหนือระดับอาทิเช่น การหาครูฝึกโยคะ, จองตั๋วเครื่องบิน, แปลเอกสาร
บริการพี่เลี้ยงเด็ก และ ซัก อบ รีด เป็นต้น
เล่ามาถึงตรงนี้ ก็น่าจะตอบคำถามของใครหลายคนได้แล้วว่า
HYDE Heritage Thonglor มีความลงตัวในทุกด้าน ทั้งคุณภาพของทำเล สิ่งอำนวยความสะดวกของโครงการ ภายใต้ราคาที่คุ้มค่าในการจะลงทุนเป็นเจ้าของคอนโดมิเนียมย่านทองหล่อ ที่นับวันราคาขายมีแต่จะแพงขึ้นในทุกๆ ปี..
สำหรับผู้ที่สนใจสามารถดูรายละเอียดโครงการได้ที่